Efter en vidlyftig framställning af den långvariga och vexelrika inför påfliga kurian och dess delegater drifna processen angående drottning Dorotheas lifgeding samt den därvid Sten Sture öfvergångna bannlysningen följer nedanstående, som berör Finland: Ut igitur pacta, conventiones et federa … de data anni Domini mcccclxxij, die festi visitationis beatæ Mariæ virginis in opido Calmarnensi Lincopensis diocesis stabilita et firmata conserventur illesa, et ne (de) dictæ Dorotheæ, qvæ bellorum et dissensionum eorundem ante pacta et federa habita potissima causa fuit et est de presenti, qvo fit ut arma reassumantur, indulgeatur, ut ipsa nunc dissensiones et bella huiusmodi renovet, falso pretendens ad dicta bona parafrenalia; quoniam in ultimo bello ultra numerum trium millium in bello navali et terrestri regis potiores capti et plures interfecti ipseqve rex graviter vulneratus fuerat et vix se cum paucis in fugam recepit; et ne etiam huiusmodi litis pretextu ipse Steno, qvi vicinos habet christiani nominis et redemptoris nostri inimicos Ruthenos scismaticos et a fide catholica deviantes, contra quos cum nuper et maxime in illius iniqvæ setentiæ prolatione cum maxima hominum armatorum copia non sine gravissimis laboribus et dispendiis ac continuis vigiliis et exercitiis ad subiciendos fidei catholicæ et sanctæ Romanæ ecclesiæ unitati et obedientiæ reducendos continue in armis existit, prout annis superioribus etiam cum lx:ta millibus hominum in expeditione fuit et in longitudine et latitudine xij dierum in introitu terræ schismaticorum in ore gladii et flammis pro datis damnis et illatis ipsis christianis terras eorum devastavit et depopulavit, ab huiusmodi pio, sancto et laudabili proposito cepto, quod, qvantum in se est, cum suis et sibi commissis hominibus reducere et debellare proposuit, retrahatur, prout nuper in vim perversarum posteriorum literarum vocatus censurarum in illis comminatarum pretextu ab ipsa expeditione se aliqvantulum retraxit, licet tunc ipse Steno magnam haberet oportunitatem dictos schismaticos invadendi, quando in armis, ut prefertur, fuerat constitutus, qvia rex Moscobiæ, dominus Ruthenorum schismaticorum, tunc temporis magnam habuit guerram contra cesarem Tartarorum ac cum omni sua potentia versus civitatem Kazan occasione belli se receperat, et alio latere alium exercitum idem rex contra ducem Oschfferri vergebat, ita quod major pars dictorum infidelium in duobus exercitibus tunc fuerat constituta; ut etiam hujusmodi indebitis, falsis et paliatis vexationibus per Dorotheam sibi et litis consortibus illatis et inferri cominatis salubre remedium adhibeatur, celeriterque talibus periculis occurratur et obvietur, ne arma denuo assumantur, et ut omni indemnitati consulatur, ne tales processus cogantur ecclesiastici pernitiose conflatos publicare, cum hoc faciliter, si ammodo fieret, posset in prelatorum et ecclesiasticarum personarum damnum atqve periculum non modicum retorqveri, presertim cum populus ipsius regni sententias et censuras ecclesiasticas patienter non tolleret, et maxime qvando manifeste cognoscit, se non dedisse causam vel non habere culpam, qvi omnes magno cum desiderio et devotione singulari contra dictos schismaticos et infideles arma sumere concluserunt, qvoniam hoc anno dicti schismatici maxima damna et scandala inaudita christianis intulerunt, prout annis superioribus immediate elapsis in incendiis ecclesiarum et blasphemationibus redemptoris nostri, rapinis, cedibus, matronarum et virginum violationibus, stupris et deflorationibus in partibus pluribus ipsi Stenoni subjectis vi et armata manu intulerunt et in Karele, Iokas, Kim, Arepe, Iesekis, Kis, Fvenepe ejusdem Stenonis terris, infidelibus predictis qvasi contiguis, continuos insultus dietim facere non cessarunt crudeliter sevientes, alios eorundem gladiis, alios suspensos ad arbores, alios vero canum morsibus laceratos et alios eorundem incredibilibus tormentorum generibus occiderunt. Et si tunc prefatus Steno cum sibi subjectis hominibus a tam sancto proposito revocati non fuissent, indubie tantam partem dominii dictorum scismaticorum tunc temporis ad obedientiam sanctæ Romanæ ecclesiæ, qvanta pars forte major regni Svetiæ se extenderet, acqvisivissent, quod prefatus Steno adimplere et totis viribus omni cum diligentia dictos schismaticos et infideles pro illatis damnis et inauditis tormentis castigare et ad unitatem ejusdem sanctæ Romanæ ecclesiæ, qvantum in eo est, reducere, tacto pectore et ad sancta Dei evangelia pro fide catholica promittit, si pacem illam perpetuam inter ipsa regna dudum de unanimi consensu celebratam Datiæ rex atqve regina predicta pro se ac suis heredibus ac habitatoribus, prout in eorum fide catholica ac honore et fama juraverunt, studuerunt observare. Qvare pro parte Stenonis et consiliariorum predictorum nobis fuit humiliter supplicatum, ut omnes et singulas causas coram quibuscunque iudicibus ubilibet indecisas pendentes ad nos advocare ac alias in premissis oportune providere de beningnitate apostolica dignaremur. Etc. På grund häraf och med anledning af de fakta, som i bullan framhållas, ålägger påfven adressaterna att med påflig auktoritet som ogiltig förklara den af drottning Dorothea medels falska uppgifter mot Sten Sture och hans medintressenter senast utverkade bullan samt att bringa saken till ett behörigt slut, åläggande enhvar, som ville däri bringa resning, ett 'perpetum silentium'.